Is jou alignment uit? | MaanKind
Is jou alignment uit?
Soms voel ek baie dun uitgesmeer, dan voel ek of my alignment bietjie uit is, dan wens ek ek kon my soos ‘n kar op daardie dun spoortjies oor ‘n groot gat trek, dat werktuigkundiges kan stel en smeer en so, totdat alles weer mooi in lyn is.
Emosioneel kan mens nog met jouself werk, bietjie lug en oefening kry om beter te voel, maar as jou alignment fisiek uit is, dan is dit séér. Soms buk of draai mens mos net verkeerd en dan kry jy so knyptang wat jou laerrug vasvat en ‘n stewige draai gee.
Hier rondom 1980 het ek een dag ‘n skielike pyn op my onderbuik gekry, soveel so dat ek later nie kon loop nie, en die dokter het dadelik gedink aan ‘n buisswangerskap. Hy het die suster twee maal ‘n swangerskaptoets laat doen, en wou nie aanvaar dat sy diagnose verkeerd kan wees nie, en my reguit hospitaal toe gestuur, en ‘n noodoperasie gereël. Daardie tyd het hulle baie maklik ‘n Laparotomie (oopsny om te kyk) gedoen, sonars was nie so algemeen nie.
Ek het gedink, Ja dokter (ordentlike taal vir jou moer, man) en my man reguit na my homeopaat toe laat ry, en hy het my een kyk gegee en gesê, lê op jou sy, buig so, hy het my lyf diekant toe en daaikant toe gedraai, en die werwel wat ‘n senuwee vasgeknyp het, het uitgeglip. Ek het daar uitgestap, met effense ongemak. (Die Homeopaat was ook opgelei as Chiropraktisyn).
Hier rondom 1998 het ek my rug op ‘n manier seergemaak by ons kwekery, en ek is hospitaal toe vir X-strale. Ek is daar uit met ‘n verwysing vir ‘n ortopediese sjirurg, met ‘n lys van foute in my rug so lank soos my voorarm. Van effense skoliose tot osteo-dit en spondeo-dat en dis degenerasie van dit L3 en S1 en die versekering dat ‘n operasie sommer vanaand of more uitgevoer sal word.
Hierdie keer is ek reguit na dr Brugman in Randburg (Chiropraktisyn) wat die X-straal verslag een kyk gegee het en bloot gesê het, Kák! Hierdie is ‘n normale 40-jarige rug. Hy het my rug bekyk, gesê lê op jou sy, buig so, hy het my lyf diekant toe en daaikant toe gedraai, en gereken na 5 sessies behoort alle pyn te verdwyn. Na die tweede sessie was ek so reg soos ‘n roer, en het net vir die derde een gegaan omdat ek so lekker massering daarby gescore het.
Ten spyte van al my klagtes, het ek nooit weer rugpyn van ‘n minuut oud gehad nie. Tot verlede week. Toe vat die knyptang vas. My kolletjie waar die knyptang vat sit so langs my stuitjie. Die volgende dag toe trek die tang die draad vas wat so in my boud in loop, en toe begin my heuppotjies trek. Van die skeefloop word eers die een, toe die ander knie seer. En ek het werk, fisieke werk. So float ek toe maar vir ‘n paar dae op Ibuprofen (die groen Smarties) totdat vriendin Riana van my rug hoor. Nou sy weet van rûe en heupe. Sy het my op haar terapiebed laat lê, my bene efens geknak en saggies diekant toe en daaikant toe gedruk, en daar glip die sondebok toe reg. Sy laat jou ook staan, hou saggies op elke werwel en jy draai jou nek, beweeg jou arms op ‘n sekere manier en swaai jou bene. En jy stap daar uit met alles in plek, jou alignment weer ingestel! Sonder ingryping, sonder pyn, net met sagte druk en die regte beweging.
Welkom terug in Kleinmond, Riana!
11 thoughts on “Is jou alignment uit?”
Marietjie Schoonraad said:
26 Julie, 2016 om 10:38 vm
Ja nee ek gaan ook my afspraak nakom met my chiropraktisyn . Ek is onlangs gediagnoseer met retrolisthesis van L3 en L4. Dit is ‘ graad 1 blykbaar. Nog nie te ernstig nie maar hel ek het pyn so nou wend ek my ook maar na ‘n chiropraktisyn.
26 Julie, 2016 om 11:21 vm
Op 60 het ek geen rugpyn van ‘n minuut nie. Danksy chiro toe dokters wou opereer en baie yoga.
14 Januarie, 2014 om 2:39 nm
Ek sal onthou van Riana. Ek kry hom so een keer in ‘n jaar wat hy so knyp-knyp
14 Januarie, 2014 om 3:01 nm
9 Januarie, 2014 om 11:57 nm
ek was ook vandag vir ‘n chiropractor alignment. Toe die ou gister my x-trale neem toe hoor ek so onverwagse Oh Jesus! toe hy die xtrale sien. Hy reken sy professionele diagnose is “you are not so bright, surfing, skateboards, motorcycles, I hope you didn’t come to see me on a motorcycle” … ek moes bieg dat ek genuine graag eerder sou wou met die motorfiets opdaag, maar dat ek so seer het ek kan hom nie park nie 🙂
na hy toe gisteraand my x-trale bestudeer het, reken hy vanoggend toe ek daar instap, “I’ve changed my diagnosis from You are not so bright, to you are a right idiot, why did you wait so long to see a chiropractor?” …
Ek het so gekreun en gegil toe hy my hiernatoe trek, en daarnatoe skuif, en ek weet hy het nie hard gewerk nie, dit is net hoe seer ek was … dat die receptionist met my goedmoedig gelag het dat daar darem nie nuwe patiente in die wagkamer was wat kon skrik vir my geluide nie 🙂
Ek’s ‘n nuwe mens. Dae lank se pyn is weg, en ek gaan die ou paar keer ‘n week vir ‘n rukkie moet sien tot ons nie meer Oh Jesus hoor in die xtrale nie … maar ja. Chiro’s werk WONDERE! Dit was eers na die session wat ek hom gebieg het dat skraps onder ‘n jaar se bedle en funny slaap seker niks gehelp het vir hoe die ruggraat hom die week gedra nie 🙂
EK’s baie dankbaar vandag dat so amazing, en funny en goeie chiropractor sommer 2 blokke van my huis af is !!!!
11 Januarie, 2014 om 5:42 nm
SO bly dat jy hom gevind het!
9 Januarie, 2014 om 6:21 nm
Yep wanneer hulle dinge sagkens doen soos Riana dan weet mens jy is op die regte pad! This no pain no gain is sommer Bull……………………s…………..it…The body does not like pain….
9 Januarie, 2014 om 8:19 nm
9 Januarie, 2014 om 6:17 nm
My chiropraktisyn het my na die ortopediese chirurg verwys. Hy was wel die eerste ou wat x-strale gevat het van my rug, nie die dokter of die fisio’s by wie ek was het dit gedoen nie.
Dis wonderlik as hulle saamwerk, en die een sy beperkinge besef.
9 Januarie, 2014 om 5:54 nm
Wens Riana was nader aan my!